google/wiki40b huggingface dataset:
Matrac

Matrac je podložka, spravidla umiestnená na lôžku, na ktorom sa spí alebo odpočíva.

Druhy matracov

Matrace rozdeľujeme na niekoľko druhov, najčastejšie podľa materiálu z ktorého je vyhotovené ich jadro (hlavná vrstva v strede matraca, ktorá absorbuje väčšinu na matrac položenej záťaže). Okrem jadra obsahuje matrac väčšinou aj ďalšie vrstvy, ktoré upravujú jeho vlastnosti (kokosová doska na zvýšenie tvrdosti či prevzdušnenosti, či latex, alebo rôzne druhy peny na vytvorenie mäkšieho matraca atď).
Podľa jadra matrace delíme na:

Pružinové matrace

Je najstarším typom moderných matracov. Základ matraca tvorí pružinový blok v ktorom sú vedľa seba uložené navzájom pospájané pružiny. Váha je na tomto type matraca absorbovaná pružinami, na ktoré sa rozloží rovnomernejšie práve vďaka ich vzájomnému spojeniu. Pod tento typ matrace je vhodný len pevný podklad - doska, resp. rovný tvrdý povrch. Ak by sme ich položili na lamelový rošt, pružiny by nemali oporu po celej ich ploche a dochádzalo by tiež k čiastočnému prenosu váhy na rošt, čím by sa celý matrac príliš deformoval a tým aj rýchlo ničil).

Taštičkové matrace

Veľmi podobný pružinovým matracom. Jeho jadro tvorí blok zložený z navzájom oddelených pružín uložených v textilných taštičkách. Váha je v tomto prípade oproti pružinovému matracu absorbovaná a prenášaná každou taštičkou zvlášť, čo umožňuje jej rovnomerné rozloženie. Spravidla platí, že čím viac taštičiek má matrac na meter štvorcový, tým lepšie ortopedické vlastnosti. V praxi sa môžeme stretnúť napríklad s matracmi s hustotou od 256 až po 1100 ks pružín na m2.
Okrem prispôsobovania sa záťaži rozložením do bodov - bodovej elasticity, sa vyznačujú taštičkové matrace aj výbornou vzdušnosťou, čo obmedzuje prípadnú tvorbu plesní.

Penové matrace

Veľkú skupinu matracov tvoria penové matrace, ktorých základ tvorí penový blok. Ten môže byť vyrobený z rôznych druhov peny podľa použitého materiálu a technológie výroby (PUR pena, HR pena, studená pena (kombinácia PUR a HR peny), pamäťová/lenivá pena, ...). Každý druh peny sa vyznačuje rôznymi vlastnosťami (tvrdosť, elasticita, vzdušnosť atď), čo následne vplýva aj na vlastnosti samotného matraca.
Podklad penových matracov by mal tvoriť lamelový rošt, aby mohol matrac preniesť váhu na rošt a nemusel ju absorbovať celú sám. Na pevnom podklade by dochádzalo k jeho vysokej záťaži a deformovaniu (viac zaťažená časti by boli tlačené priveľkým tlakom oproti ostatným, ľahšie zaťaženým, či nezaťaženým a táto jednostranná dlhodobá záťaž by spôsobila vznik nerovností samotného matraca - "preležal by sa").

Latexové matrace

Od penových matracov aj napriek veľkej podobnosti a spoločným vlastnostiam odlišujeme latexové matrace. Vyrábajú sa buď z prírodného alebo syntetického latexového materiálu. Rovnako ako penové matrace, aj latexové matrace môžu mať rôzne vlastnosti v závislosti na hustote latexového bloku.
Dvory 2

Dvory 2 (staršie: Dvory II) sú lokalita a časť miestnej časti Dvory, v Bratislave, v Petržalke.

Poloha

Dvory II sa nachádzajú v strede Petržalky, pri Chorvátskom ramene. Pajštúnska ulica na juhu rozdeľuje Dvory II od Lúk I, Jiráskova ulica zo západu Dvory II od Dvorov I, Romanova ulica na severe Dvory I od Dvorov III a na východe Chorvátske rameno.

Ulice

Tupolevova, Iľjušinova - vznikla roku 1991 oddelením od Tupolevovej, Markova, Jiráskova.
Ulice vznikli v rokoch 1984 – 1986, približne v rovnakej dobe ako Lúky VII. a Lúky VIII. Boli naprojektované na osem a dvanásť-podlažné paneláky.

Zeleň

Za Tupolevovou ulicou sa nachádza veľká lúka, siahajúca až po Chorvátske rameno, medzi panelákmi sú voľné priestranstvá, ihriská.

Školstvo

Od januára 1984 slúži deťom MŠ na Iľjušinovej ulici 1 a tým starším od roku 1985 ZŠ na Tupolevovej ulici, ku ktorej bola dostavaná aj desať-triedna prístavba. V budove po bývalej MŠ na Markovej 1 je sektor ministerstva vnútra SR.

Iné

Kostol Svätej rodiny - na Markovej ulici, otvorený v júli 1995. Ide a o najväčšiu petržalskú farnosť.
Na Iľjušinovej ulici sa nachádza Dom farieb a kozmetický salón.
Na Tupolevovej ulici sa nachádzajú Bowling center a Petržalská piváreň
Han Solo

Život pred Star Wars

Han Solo pôvodne študoval za dôstojníka na imperiálnej akadémii. Patril k desiatim najlepším študentom. Ale hnusil sa mu rasizmus, ktorý tu vládol a preto pomohol Chewbaccovi. Za to bol ale z akadémie s hanbou prepustený a musel sa pretĺkať ako vedel. Chewbacca mu bol ale vďačný, a preto ho neopustil. Hanovi sa to spočiatku nepáčilo a chcel sa Chewieho zbaviť, ale potom si na neho zvykol a už nevedeli byť jeden bez druhého.
Do vojny proti impériu sa zaplietol tak, že potreboval súrne rozsiahlu finančnú sumu, aby vyplatil dlh Jabbovi Huttovi. Preto zobral Luka a Obi-Wana na Alderaan. Tu bol ale malý problém: Alderaan už nebol. Tak ich odviezol ďalej na Yavin IV, kde mali rebeli základňu. Tam zobral peniaze za ich prevoz a pobral sa svojou cestou. Potom sa však vrátil a zachránil Lukovi život a pomohol mu zničiť Hviezdu smrti.

Star Wars

Tak sa pridal k rebelom. Potom si spolu s nimi užil mnoho trampôt (raz ho aj zamrazili do karbonitu) až do zničenia druhej hviezdy smrti.
Stará bronzová doba na Slovensku

Toto je článok o starej bronzovej dobe (2 000 – 1 450 pred Kr.) na Slovensku.

Datovanie

Pre toto obdobie  sú značné problémy s datovaním. Podľa porovnania s kalibrovanými údajmi C14 v Nemecku, Rakúsku a podobne je datovanie 2 300 – 1 600 pred Kr., podľa konvenčného datovania (t. j. starších datovaní aj podľa porovnania s historickými oblasťami) vychádza 2 000/ (resp. od nitrianskej kultúry) 1 900 až  1 500/1 450 pred Kr. V ďalšom texte sa použije datovanie 2 000 – 1 450 pred Kr. V Reineckeho systéme modernej starej bronzovej dobe zodpovedajú stupne Br A1, Br A2 a čiastočne Br B1.

Všeobecná charakteristika

V čase starej a strednej bronzovej doby v strednej Európe pokračovalo podnebie, ktoré bolo teplejšie a vlhkejšie ako dnes a malo časté striedanie vlhkých a suchých výkyvov. Pre starú bronzovú dobu na Slovensku je charakteristický začiatok používania bronzu (minimálne na západnom Slovensku sa bronz presnejšie v skutočnosti začal používať až od konca obdobia nitrianskej kultúry resp. od začiatku únětickej kultúry) a značný spoločenský a hospodársky rozvoj. Osídlenie Slovenska sa stabilizovalo a zvyšovala sa jeho hustota. Výrobcovia bronzových nástrojov nežili spolu s roľníkmi, ale samostatne v opevnených osadách (napríklad Nitriansky Hrádok, Košice-Barca). Roľnícke a pastierske osady sa neopevňovali. Zvýšil sa počet dlhodobo osídlených polôh, sídliská boli najrôznejšieho typu (trvalé, dočasné, niekedy aj opevnené). Stopy prvých opevnených osád pochádzajú od hatvanskej kultúry a najväčší rozkvet takýchto sídlisk pozorujeme v maďarovskej a otomanskej kultúre. Boli strediskami špecializovanej výroby a výmeny rozmanitých produktov, miestami kultu a asi aj správnymi jednotkami. V strednej bronzovej dobe sa opevnené sídliská nevyskytujú (potom až v mladej bronzovej dobe ako hradiská). Na výrobu bronzu sa ako v celej Európe po vyčerpaní ložísk rýdzej medi využívali žily medených rúd (na Slovensku sú náznaky ťažby v Španej Doline v Starohorských vrchoch a v Špaňom Poli v Gemeri, ale zrejme sa už ťažilo aj tam, kde aj neskôr v novoveku) a cín sa získaval asi len ryžovaním (na Slovensku sa cínovec ryžoval v Nízkych Tatrách a v Slovenskom rudohorí). Pokiaľ ide o pochovávanie, ešte prevládalo kostrové pred žiarovým, ale ku konci starej bronzovej doby sa pomer zmenil. Rozvíjal sa diaľkový obchod (jantár z Pobaltia, mušle zo Stredomoria, kosák z Chetitskej ríše) i obchod (najmä so zbraňami) do vzdialenosti do 100 km. Stredná dĺžka života v starej bronzovej dobe bola okolo 29 rokov.
Dražkovce

Doprava

Dražkovce sú prístupná autom z Martina smerom na Sklabiňu. Autobus do obce chodí na trase Martin - Sklabinský Podzámok, alebo Martin - Turčianske Jaseno. V obci sa nachádzajú tri autobusové zastávky.
Najbližšie železničné spojenie je v Martine a vo Vrútkach.
V obci sa križujú viaceré cyklistické trasy, ktoré spájajú Martin, Turčianske Teplice, Vrútky, Žabokreky a ďalšie obce Turca.
Bouy

Poloha

Obec má rozlohu 22,46 km². Najvyšší bod je položený 152 m n. m. a najnižší bod 104 m n. m.

Obyvateľstvo

Počet obyvateľov obce je 482 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tatra 810

Pohonná jednotka

Motorizáciu Tatry 810 zabezpečuje vodou chladený radový šesťvalec Renault so zdvihovým objemom 7 145 cm³ a maximálnym výkonom 177 kW/240 koní. Krútiaci moment vrcholí hodnotou 920 Nm. V porovnaní s Pragou V3S má Tatra takmer dvojnásobné rýchlostné maximum, nižšiu spotrebu a dlhší dojazd.

História

Česká armáda plánovala v 90. rokov obmeniť svoj vozový park vozidlami ROSS R210 6x6. Výrobca tohto vozidla však roku 1998 skrachoval a licenciu s dokumentáciou odkúpila roku 2002 Tatra. Vozidlo prešlo výraznou modernizáciou a o tri roky neskôr bolo predstavené verejnosti. Prvé kusy prevzala armáda v marci 2008.
Štefan Pleško

Životopis

Letecké skúsenosti získal Štefan Pleško počas štúdia na Vysokej školy technickej v Prahe a výcvik na letisku Raná (okres Louny) zakončil získaním výkonnostného stupňa B. Z leteckých modelárov vytvoril v Žiline skupinu nadšencov a záujemcov o plachtársky výcvik (toho času patrilo medzi športové lietanie plachtenie na vetroni). V začiatkoch využívali dva klzáky Zlín V kúpené po verejnej zbierke medzi občanmi Žiliny. Prvý pokusný zlet z kopca Dubeň trval tri minúty - po prelete Váhu a železničnej stanice klzák pristál na futbalovom ihrisku.
Inštruktor Štefan Pleško učil žilinských plachtárov lietať na vojenskom cvičisku Brezový majer (dnešné sídlisko Vlčince), kde v roku 1935 vybudovali vojenské letisko. Na Vlčincoch využívali menší oblý kopec Veľký diel priamo nad vojenským cvičiskom a vzdialenejší kopec Dúbrava nad Bytčicou. S cieľom dosahovať lepšie výkony sa žilinskí plachtári sústredili na vrch Straník, z ktorého ako prvý viackrát vzlietol Štefan Pleško a v roku 1934 predviedol športovému leteckému komisárovi Ing. Josefovi Elsnicovi z Prahy polhodinové plachtenie za juhovýchodného vetra nad Straníkom a Dubňom; pristál pri soche sv. Jána Nepomuckého v Tepličke nad Váhom. Tento let mu bol uznaný ako splnenie výkonnostnej podmienky stupňa C. Štefan Pleško sa stal prvým plachtárom a nositeľom tohto stupňa na Slovensku.
Medzi rokmi 1935 a 1946 sa podieľal na konštrukcii troch vetroňov: VP-1 Jánošík, SP-1 Muška a SP-2 Osa.
Štefan Pleško je zakladateľ plachtárstva na Slovensku, bol pri vzniku Ústrednej plachtárskej školy na Slovensku. Takmer všetci vojenskí letci a letci ČSA na Slovensku sa vyškolili na Straníku. Jeho zásluhou sa stal Straník najvyhľadávanejším plachtárskym terénom v ČSR a aj v súčasnosti je rajom závesného lietania a paraglidingu.
Krištof 04

História a súčasnosť

Záchranná služba v  Košiciach sa etablovala delimitáciou z Krajského ústavu národného zdravia Košice. Vznikla  1.januára 1990 ako príspevková  organizácia Ministerstva zdravotníctva SR a bola financovaná z fondu regionálnej národnej poisťovne. Popri Centrálnom zdravotnom dispečingu a  Rýchlej zdravotníckej pomoci v areáli  Univerzitnej nemocnice Louisa Pasteura v Košiciach vzniklo už 15.augusta 1989 stredisko Leteckej záchrannej služby, ktoré 1. augusta 1990 začalo nepretržitú činnosť. Od samotného vzniku technické zázemie (vrtuľník, pilota, obslužný personál) a zdravotnícky personál poskytovala spoločnosť Air Transport Europe Poprad.   Na začiatku  pomocou sovietskeho vrtuľníka Mil Mi-2.  Od roku 1993 prenajímala stredisku košickej Leteckej záchrannej služby vrtuľník Aerospatiale AS 355 F2 Ecureuil. Vybavenie a organizačné zabezpečenie vykonávala ZS Košice. Od 1. januára 2006 popradská spoločnosť ATE prevzala do svojej správy celé stredisko. Košické stredisko zasahuje v okruhu 70 km. Nepretržitú pohotovosť na základni vrtuľníky Agusta A109K2 a vypomáha aj Aerospatiale AS 355 F2 Ecureuil. V roku 2011 bol dokončený nový hangár a sídlo stanice v areáli Univerzitnej nemocnice L. Pasteura v Košiciach. 
Pôvodný volací znak základne pri jej vzniku v roku 1990 bol Krištof 08, no ten bol po rozdelení Česko-Slovenska a prevzatí služby spoločnosťou ATE zmenený na Krištof 04.
Givors

Poloha

Obec má rozlohu 17,34 km². Najvyšší bod je položený 373 m n. m. a najnižší bod 145 m n. m.

Obyvateľstvo

Počet obyvateľov obce je 19 301 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Železničná stanica Brno-Královo Pole

Dejiny a budúcnosť

Železničná trať Brno - Tišnov bola vybudovaná v roku 1855. Terajšie nádražie vzniklo v 50. rokoch dvadsiateho storočia. V roku 2010 bola v pláne rekonštrukcia stanice, jej výpravná budova mala mať vzhľad vážky. Autorom návrhu bol Petr Parolek. Nádražie bolo v júli 2016 prevedené z majetku Českých dráh do majetku Správy železniční dopravní cesty. V roku 2016 bola v pláne rekonštrukcia v hodnote 1,8 miliardy Kč, ktorá by mala prebehnúť po roku 2020. Na opravu čaká staničná budova (ktorá je, ale z dvoch tretín nevyužívaná), nástupištia, koľaje a zabezpečovacie zariadenia. Mohlo by vzniknúť aj záchytné parkovisko pre ľudí dochádzajúcich do centra Brna zo severu.

Doprava

Na stanici stoja rýchliky linky R9 premávajúce na trase Brno – Tišnov – Křižanov – Žďár nad Sázavou – Havlíčkův Brod – Praha a tiež linky R3 a S3 IDS JMK Brno – Kuřim – Tišnov (– Žďár nad Sázavou). V rannej špičke vlaky do Tišnova premávajú každých 15 minút.

Ostatná doprava

V uzlu končí jedna električková, jedna trolejbusová linka a jedna prímestská. Ďalšie mestské linky uzlom prechádzajú. Po testovacej prevádzke v novembri 2016 bola od decembra 2016 zavedená expresná linka E56 na linke Nemocnice Bohunice – Královo Pole, nádraží – Technologický park.

Služby

Na nádraží sú pokladne ČD. V blízkosti sa nachádza predajňa cestovných dokladov Dopravného podniku města Brna.
Saint-Pierremont (Aisne)

Poloha

Saint-Pierremont má rozlohu 6,98 km². Najvyšší bod je položený 152 m n. m. a najnižší bod 90 m n. m.

Obyvateľstvo

Saint-Pierremont má 60 obyvateľov (2009).
Graf vývoja obyvateľstva:
Zdroje: INSEE
Troisgots

Poloha

Obec má rozlohu 7,53 km². Najvyšší bod je položený 133 m n. m. a najnižší bod 25 m n. m.

Obyvateľstvo

Počet obyvateľov obce je 290 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Locarno

Klíma

Locarno býva považované za najteplejšie miesto Švajčiarska. Meteostanica Locarno-Monti zaznamenáva vďaka ochrannej hradbe hôr od severných vetrov a zmierňujúcemu teplotnému vplyvu jazera ročnú priemernú teplotu 12,4 ˚C, kým priemer v centrálnom Švajčiarsku je 7 až 9 ˚C. V Locarne sa darí mnohým južným rastlinám, ku ktorým patria aj niektoré odolné palmy a citrónovníky (ide o najsevernejšiu oblasť pestovania citrusov v Európe), v oblasti sa dokonca pestuje ryža. Vďaka miernej klíme je Locarno obľúbenou turistickou destináciou.

Pamätihodnosti

Najznámejšia pamiatka Locarna je kostol Madonna del Sasso stojaci nad mestom v Orseline a zároveň je to aj najobľúbenejšie pútnické miesto taliansky hovoriaceho Švajčiarska.
Založenie kostola Madonna del Sasso súvisí so zjavením Panny Márie františkánskemu mníchovi menom Bartolomeo d'Ivrea v noci zo 14. na 15. augusta 1480. Pútnický kostol je známy vďaka svojmu vybaveniu (nachádza sa v ňom množstvo umeleckých diel). Okrem toho je tu aj vyhliadka s impozantným výhladom na mesto a jazero.
Kostol spája koľajová lanovka s centrom mesta za 5 minút. Z Orseliny sa dá pokračovať kabínovou lanovkou do prestupnej stanice Cardada (1 340 m n. m.) odkiaľ ďalej vedie sedačková lanovka na vrch Cimetta (1 670 m n. m.). Za jasného počasia je odtiaľ nezabudnuteľný výhľad na mesto.
Dôležitou pamiatkou mesta je hrad Castello Visconteo, ktorý pochádza z 12. storočia. V roku 1342 napadol hrad rod Visconti z Milána, ktorému stavba vďačí za dnešný názov, a dobyli ho. Do dnešnej doby sa zachovala len jedna pätina pôvodného hradu. Veľká časť zachovanej stavby pochádza z 15. a 16. storočia, z času založenia hradu existujú už len základy. Na hrade je Museo Civico, bohatá archeologická zbierka s mnohými pamiatkami, ktoré pochádzajú až z obdobia Rímskej Ríše (Otvorené od apríla do októbra).
Centrom mesta je hlavné námestie Piazza Grande. Konajú sa tu každoročne open-air koncerty (Moon and Stars) a vždy v auguste aj Medzinárodný filmový festival. Na námestí sa nachádza množstvo obchodov, reštaurácií a kaviarní.

Doprava

Locarno je koncový bod dvoch železničných liniek, ktoré však nekončia presne v Locarne ale v susednom Muralte, kde sa nachádza železničná stanica. Normálnorozchodná dráha (SBB) dosahuje pozemnú koncovú stanicu z východu od Bellinzony. Úzkorozchodná železnica Centovalli (FART) z Domodossoly dosahuje koncový bod zo západu, avšak od roku 1990 neprechádza už cez mesto, ale vedie podzemnou dráhou do vlastnej koncovej stanice. Táto podzemná stanica leží v areáli SBB v Muralte. V tesnej blízkosti stanice je východiskový bod autobusových liniek FART, ktoré obsluhujú vedľajšie údolia.
Na jazere Lago Maggiore funguje počas sezóny lodná doprava (Navigazione Laghi), ktorá spája Locarno s mestami vo švajčiarskej (Ascona, Tenero, Brissago, Magadino) ale aj talianskej časti jazera (Cannobio, Luino, Stresa, Arona).
Viersat

Poloha

Obec má rozlohu 29,09 km². Najvyšší bod je položený 494 m n. m. a najnižší bod 369 m n. m.

Obyvateľstvo

Počet obyvateľov obce je 308 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Regetovská voda (sedlo)

Turistika

Sedlom vedie neudržiavaná cesta z obce Regetovka do poľskej obce Regetów a po hraničnom hrebeni tiež  červeno-značkovaná turistická trasa (súčasť medzinárodnej trasy E3) od vrchu Javorina na Staviská (806 m n. m.). Z obce Regetovka sem vedie  žlto-značkovaná trasa.
Marconne

Poloha

Obec má rozlohu 4,18 km². Najvyšší bod je položený 128 m n. m. a najnižší bod 22 m n. m.

Obyvateľstvo

Počet obyvateľov obce je 1 128 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jonquery

Poloha

Obec má rozlohu 4,34 km². Najvyšší bod je položený 241 m n. m. a najnižší bod 114 m n. m.

Obyvateľstvo

Počet obyvateľov obce je 100 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Ouen-d’Attez

Poloha

Obec má rozlohu 9,51 km². Najvyšší bod je položený 181 m n. m. a najnižší bod 155 m n. m.

Obyvateľstvo

Počet obyvateľov obce je 272 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Alica Frühwaldová

Životopis

V roku 1954-1963 navštevovala ZDŠ a v roku 1963-1966 študovala na SVŠ v Banskej Bystrici. V roku 1966-1970 absolvovala štúdium na Pedagogickej fak. UK v Trnave, v roku 1976-1978 postgraduálne štúdium na Pedagogickej fak. v Banskej Bystrici a v roku 1979-1983 diaľkové štúdium na Filozofickej fak. UK v Bratislave. V roku 1976-1996 absolvovala študijné pobyty v Anglicku. Pôsobila ako učiteľka na základných školách (1970-1978) a prof. anglického jazyka na gymnáziu v Banskej Bystrici (1979- 1991). Od roku 1992 pôsobí ako manažérka Englisch Teaching Resource Centre The British Council v Banskej Bystrici. Od roku 1994 je členkou Správnej rady Nadácie Zdravé mesto Banská Bystrica a od roku 2000 je členkou Európskeho klubu v Banskej Bystrici.
Counozouls

Poloha

Obec má rozlohu 27,8 km². Najvyšší bod je položený 2 424 m n. m. a najnižší bod 677 m n. m.

Obyvateľstvo

Počet obyvateľov obce je 45 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kochanovský potok (prítok Koprivničky)

Prameň

Tečie v Ondavskej vrchovine, pramení na juhovýchodnom svahu Kochanovského (385,6 m n. m.) v nadmorskej výške približne 345 m n. m.
George Michael

Životopis

Narodil sa v severnom Londýne ako syn gréckeho Cyperčana,  prisťahovalca menom Kyriacos Panayiotou, ktorý sa v päťdesiatych rokoch minulého storočia presťahoval do Anglicka a zmenil si meno na Jack Panos. Georgeov starý otec z matkinej strany pochádzal z chudobnej robotníckej anglickej rodiny a stará matka naopak z bohatej židovskej rodiny. Aj keď 9. septembra 1982, spolu so svojím priateľom zo školy menom Andrew Ridgeley, vydal ako Wham! debutovú pieseň Young Guns, jeho otec Jack bol dosť skeptický. Otec vlastnil v Edgware dobre zabehanú reštauráciu a prial si pre syna kariéru inú ako hudobnú. Chcel aby sa jeho jediný syn vyučil v tzv. „slušnom zamestnaní“. Ale po prvých drobnejších úspechoch nasledoval jeden hit Wham! za druhým a vtedy dokonca i jeho otec zmenil názor. 
Keď v júni 1984 prerazil songom „Careless Whisper“ bol už vnímaný ako hviezda. Nasledovali ďalšie hity ako „Wrap her up“ (s Eltonom Johnom), „A Different Corner“ a hit s Arethou Franklin „I Knew You Were Waiting (For Me)“. Najväčší komerčný úspech dosiahol v roku 1987 so svojím debutovým sólovým albumom „Faith“ z ktorého sa predalo po vydani 14 miliónov a dodnes viac ako 20 miliónov kusov. Tento jeho sólový albumový debut Faith (október 1987) mu vyniesol mnohonásobnú platinu, čo bolo znakom, že éra Wham! sa skončila a už je tu len George Michael. Po pilotnom funky hite „I Want Your Sex“, ktorý sa dostal v Anglicku na singlovú top priečku, nasledovali piesne, ktoré sa vždy umiestňovali na popredných priečkach vo všetkých hitparádach.
Debutový song „Faith“ získal hudobnú cenu Grammy v kategórii „Najlepší album roku 1988“. V roku 1987 dostal cenu Grammy za pieseň v kategórii Najlepší r'n'b spevácky výkon dua alebo skupiny za song „I Knew You Were Waiting (For Me)“, ktorý naspieval spolu so svetoznámou Arethou Franklin. Bol prvým bielym spevákom, ktorý nahral duet s touto soulovou kráľovnou.

Smrť

Zomrel 25. decembra 2016, vo veku 53 rokov, doma v Goring-on-Thames v Oxfordshire. Podľa jeho agenta Michaela Lippmana zomrel na následky zastavenia srdca. Dôvod jeho smrti nebol oficiálne potvrdený.
HRP-2P

HRP-2P (skratka Human Robotics Project 2-Prototype) je humanoidný robot spoločnosti Kawada Industries.
Jeho softvér beží na RT-Linuxe. Jeho výška je 154 cm a má hmotnosť 58 kg. V rámci väčšej flexibility robota bude údajne HRP-2P modifikovať svoj programový kód, aby bol schopný prispôsobovať sa novým podmienkam.
Neretva

Priebeh toku

Neretva pramení pod vrchom Čemerno v masíve Zelengor, neďaleko čiernohorských hraníc. Tečie kaňonom na severozápad cez Dinársku vysočinu a preteká mestami Konjic a Jablanica. Tu sa nachádza Jablanická vodná elektráreň, jedna z najväčších v Bosne, s výškou hrádze 85 m. Odtiaľ Neretva pokračuje na juh kaňonom do Mostaru (je tadiaľ vedená i cesta a železnica Dubrovník – Sarajevo), preteká centrom popod jeho Stari Most, rozširuje sa a pokračuje na juh do Metkovića. Posledných 22 km preteká už v Chorvátsku úrodnou nížinou a pri meste Ploče sa deltou vlieva do Jadranského mora.
Vláda Bosny a Hercegoviny plánuje na Neretve vybudovať ďalšie minimálne tri priehrady, ktoré by však zaplavili a tak zničili jeden z najkrajších kaňonov v krajine, proti čomu protestujú ekológovia.
Super 14

História

Liga bola založená v roku 1996 ako SUPER 12 pre testovacie zápasy medzi Novým Zélandom, Austráliou a Juhoafrickou republikou. Od roku 2006 sa premenovala na SUPER 14 - prijatím dvoch nové družstiev z Juhoafrickej republiky. V roku 2011 sa pravdepodobne pridá družstvo Melbourne Rebels (Austrália) a vznikne SUPER 15.